《浴罢》
宋代·苏辙

逐客例幽忧，多年不洗沐。
予发栉无垢，身垢要须浴。
颠隮本天运，愤恨当谁复。
茅檐容病躯，稻饭饱枵腹。
形骸但癯瘁，气血尚丰足。
微阳阅九地，浮彩见双目。
枯槁如束薪，坚致比温玉。
长斋虽云净，阅月聊一沃。
石泉澣巾帨，土釜煮桃竹。
南窗日未移，困卧久弥熟。
华严有余帙，默坐心自读。
诸尘忽消尽，法界了无瞩。
恍如仰山翁，欲就沩叟卜。
犹恐堕声闻，大愿勤自督。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。